7 Go gwanta ga Modimo ga phenyo go tla leretse batsuolodi masetlapelo. Habakuke 3:5, (NW) ya re: “Bolwetse jwa leroborobo bo ne jwa nna jwa tsamaya kwa pele ga gagwe, le letshoroma le le fisang le ne le tswa mo dinaong tsa gagwe.” Bogologolo ka 1473 B.C.E., fa Baiseraele ba ne ba le gaufi le melelwane ya Naga e e Solofeditsweng, bontsi jwa bone bo ile jwa tsuologa ka go dira boitsholo jo bo maswe le kobamelo ya disetwa. Ka ntlha ya seo, batho ba ba fetang 20 000 ba ile ba bolawa ke leroborobo le le neng le tswa kwa Modimong. (Dipalo 25:1-9) Mo isagweng, fa Jehofa a gwantela kwa “ntweng ya letsatsi le legolo la Modimo Mothatayotlhe,” batho ba ba mo tsuologelang le bone ba tla boga fela jalo ka ntlha ya maleo a bone. Bangwe e bile go ka nna ga direga gore ba bolawe ke leroborobo la mmatota.—Tshenolo 16:14-16.